stanford-oval/wikipedia huggingface dataset:
ולטר פון ברוקדורף-אהלפלדט
ביוגרפיה > קריירה מוקדמת

פון ברוקדורף-אהלפלדט נולד ב-13 ביולי 1887 בפרלברג, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לגדוד היגר ה-3 (שלזוויג-הולשטיין), עמו לחם במלחמת העולם הראשונה. ב-18 בנובמבר 1914 הועלה לדרגת אובר לויטננט, ובשנת 1916 נפצע קשה כמפקד פלוגה בקרב ורדן. ב-18 באפריל 1916 הועלה לדרגת האופטמן, ולאחר החלמתו מונה לקצין מטה בקורפוס ה-4. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף פון ברוקדורף-אהלפלדט לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באפריל 1927 הועלה לדרגת מיור, וב-1 במרץ 1930 מונה לקצין מטה בפיקוד הרגלים ה-2. ב-1 באוקטובר 1931 הועלה לדרגת אוברסט לויטננט, וב-1 בפברואר 1932 מונה למפקד רגימנט הרגלים ה-1. ב-1 במרץ 1934 מונה למפקד רגימנט הרגלים ה-8 (הפרוסי), וב-1 באפריל 1934 הועלה לדרגת אוברסט. ב-1 באפריל 1937 הועלה לדרגת גנרל מיור, ב-1 במרץ 1938 מונה למפקד הדיוויזיה ה-23, וב-1 במרץ 1939 הועלה לדרגת גנרל לויטננט.
ביוגרפיה > מלחמת העולם השנייה

כאשר פרצה מלחמת העולם השנייה היה פון ברוקדורף-אהלפלדט מפקד הדיוויזיה ה-23, ופיקד עליו במהלך הפלישה לפולין כחלק מהארמייה הרביעית במסגרת קבוצת ארמיות צפון. במהלך המערכה על צרפת לחם עם הדיוויזיה שבפיקודו כחלק מהקורפוס ה-3 במסגרת הארמייה ה-12, וב-1 ביוני 1940 מונה פון ברוקדורף-אהלפלדט למפקד הקורפוס ה-28 ולחם עמו במהלך מבצע אדום כחלק מהארמייה השישית במסגרת קבוצת ארמיות A. ב-21 ביוני 1940 מונה למפקד הקורפוס ה-2, וב-1 באוגוסט הועלה לדרגת גנרל חיל הרגלים. במהלך מבצע ברברוסה לחם עם הקורפוס שבפיקודו כחלק מהארמייה ה-16 במסגרת קבוצת ארמיות צפון, וב-15 ביולי 1941 קיבל על פעולותיו בקרב על קובנה את עיטור צלב האבירים של צלב הברזל. בינואר 1942 פיקד פון ברוקדורף-אהלפלדט על הכוחות הנצורים בכיס דמיאנסק, עד לפריצת המצור במאי 1942, ועל כך קיבל ב-27 ביוני 1942 תוספת עלי אלון לעיטור צלב האבירים של צלב הברזל.
ב-28 בנובמבר 1942 נאלץ פון ברוקדורף-אהלפלדט לפרוש מתפקידו עקב מחלה, וב-9 במאי 1943 מת בברלין, והוא בן 55 שנים.
Join (SQL)

ב-SQL, ‏Join היא פסקה (חלק משאילתא) לאיחוד שדות בין שתי טבלאות על ידי ערכים המשותפים לשתיהן.
תקן ה-ANSI ל-SQL מגדיר ארבעה סוגים של איחוד: פנימי (Inner), חיצוני (Outer), ימינה (Right) ושמאלה (Left).
על המתכנת לכתוב פרדיקט עבור האיחוד כדי לזהות את הרשומות שיש לאחד. ברשומות בהן הפרדיקט חיובי, הרשומה מתאחדת לטבלת התוצאה בהתאם לפורמט.
איחוד פנימי (Inner Join) הוא האיחוד הנפוץ ביותר ביישומים ומשתמשים בו בדרך כלל בתור איחוד ברירת מחדל. איחוד פנימי יוצר טבלה חדשה על ידי שילוב שדות של שתי טבלאות המבוסס על פרדיקט האיחוד.
פעולת Join מקבילה במידה מסוימת למכפלה קרטזית בתורת הקבוצות - התוצאה היא תת-קבוצה מסוימת של הטבלה של "כל הזוגות הסדורים של שורה מהטבלה הראשונה ושורה מהטבלה השנייה".
דוגמאות

עבור הטבלאות:
בדוגמאות הללו פרדיקט האיחוד ידרוש תמיד שוויון בין שדה DepartmentID של הטבלה הראשונה לזה של הטבלה השנייה, אחרת נקבל גם רשומות שלא מעניינות אותנו, כגון:
| Employee> LastName | Employee> DepartmentID | Department> DepartmentName | Department> DepartmentID |
| --- | --- | --- | --- |
| Robinson | 34 | Engineering | 33 |
דוגמאות > Inner join

| SELECT * FROM   employee         INNER JOIN department            USING (DepartmentID); > Employee.LastName | SELECT * FROM   employee         INNER JOIN department            USING (DepartmentID); > Employee.DepartmentID | SELECT * FROM   employee         INNER JOIN department            USING (DepartmentID); > Department.DepartmentName | SELECT * FROM   employee         INNER JOIN department            USING (DepartmentID); > Department.DepartmentID |
| --- | --- | --- | --- |
| Robinson | 34 | Clerical | 34 |
| Jones | 33 | Engineering | 33 |
| Smith | 34 | Clerical | 34 |
| Steinberg | 33 | Engineering | 33 |
| Rafferty | 31 | Sales | 31 |
דוגמאות > Left outer join

התוצאה של איחוד עם left outer join (או בקיצור left join) עבור טבלאות A ו-B תכיל תמיד את כל הרשומות מהטבלה ה"שמאלית", אף אם תנאי האיחוד לא מוצא כל רשומה מתאימה בטבלה ה"ימנית" (B).
| SELECT *   FROM   employee  LEFT OUTER JOIN department             ON employee> DepartmentID = department.DepartmentID; .Employee.LastName | SELECT *   FROM   employee  LEFT OUTER JOIN department             ON employee> DepartmentID = department.DepartmentID; .Employee.DepartmentID | SELECT *   FROM   employee  LEFT OUTER JOIN department             ON employee> DepartmentID = department.DepartmentID; .Department.DepartmentName | SELECT *   FROM   employee  LEFT OUTER JOIN department             ON employee> DepartmentID = department.DepartmentID; .Department.DepartmentID |
| --- | --- | --- | --- |
| Jones | 33 | Engineering | 33 |
| Rafferty | 31 | Sales | 31 |
| Robinson | 34 | Clerical | 34 |
| Smith | 34 | Clerical | 34 |
John: NULL
| Steinberg | 33 | Engineering | 33 |
דוגמאות > Right outer join

דומה ל־Left outer join אך בכיוון ההפוך.
| SELECT *  FROM   employee RIGHT OUTER JOIN department            ON employee> DepartmentID = department.DepartmentID; .Employee.LastName | SELECT *  FROM   employee RIGHT OUTER JOIN department            ON employee> DepartmentID = department.DepartmentID; .Employee.DepartmentID | SELECT *  FROM   employee RIGHT OUTER JOIN department            ON employee> DepartmentID = department.DepartmentID; .Department.DepartmentName | SELECT *  FROM   employee RIGHT OUTER JOIN department            ON employee> DepartmentID = department.DepartmentID; .Department.DepartmentID |
| --- | --- | --- | --- |
| Smith | 34 | Clerical | 34 |
| Jones | 33 | Engineering | 33 |
| Robinson | 34 | Clerical | 34 |
| Steinberg | 33 | Engineering | 33 |
| Rafferty | 31 | Sales | 31 |
| NULL | NULL | Marketing | 35 |
חוזה פריז (1815)

חוזה פריז של 1815 נחתם ב-20 בנובמבר 1815, בעקבות תבוסתו והתפטרותו של נפוליאון בונפרטה. נפוליאון חזר מגלותו באלבה בפברואר, הגיע לפריז ב-20 במרץ, והחל בשלטון מאה הימים. ארבעה ימים לאחר תבוסתה של צרפת בקרב ווטרלו, ב-22 ביוני, נפוליאון השתכנע להתפטר פעם נוספת. המלך לואי ה-18 חזר לשלטון ב-8 ביולי, לאחר שנמלט מהמדינה כאשר נפוליאון הגיע לפריז.
אזורי הכיבוש בצרפת מיוני 1815 עד נובמבר 1818
החוזה נכתב כולו בצרפתית, הלינגואה פרנקה של התקופה.
תנאי ההסכם היו קשים יותר עבור צרפת בהשוואה לחוזה 1814, שנחתם לאחר תבוסתו הראשונה של נפוליאון ונוסח לאחר תמרונים הפוליטיים של שארל-מוריס דה טליראן. אחת הסיבות לכך הייתה התמיכה העממית הרחבה שזכה לה נפוליאון בשובו מאלבה. צרפת נאלצה לסגת לגבולותיה משנת 1790; היא איבדה את הישגיה הטריטוריאליים שהושגו בשלב הראשון של מלחמות המהפכה הצרפתית, בין 1790 ל-1792, שלפי ההסכם הקודם היא שמרה ברשותה. צרפת נאלצה גם לשלם פיצויים בסך 700 מיליון פרנקים בחמישה תשלומים שנתיים, ולממן מתקציבה למשך חמש שנים את 150,000 חיילי הצבאות המנצחים, שהוצבו בגבול המזרחי של הטריטוריות הצרפתיות, החל מתעלת למאנש ועד הגבול עם שווייץ. המטרה הכפולה של הכיבוש הצבאי הובהרה בוועידה שהייתה בסמוך לחתימת ההסכם, שבה תוארו התנאים שבהם צרפת תוכל לנהל משא ומתן על קשרי מסחר למטרת תשלום הפיצויים: בנוסף לווידוא כי המדינות השכנות לא יאלצו לחשוש מתחייתה של המהפכה בצרפת, באמצעות הנוכחות הצבאית הובטח גם כי צרפת תעמוד בסעיפים הכלכליים של החוזה.
אף שחלק מבעלות הברית, ובייחוד פרוסיה, דרשו שצרפת תוותר על שטח גדול יותר במזרח, היריבויות בקרב המעצמות ורצון הכללי להחזיר את בית בורבון לשלטון הפכו את הסכם השלום לפחות מכביד ממה שהוא היה עשוי להיות. במקרה הזה צרפת המובסת לא הייתה חתומה על המסמך: החוזה נחתם בין ארבע המעצמות המנצחות בריטניה, אוסטריה, רוסיה ופרוסיה.
החוזה הוכרז באופן רשמי "בשמו של השילוש הקדוש והבלתי מתחלק", כהקדמה לחזרתם של הישועים ולחידוש מעמדה הגבוה של הדת, בייחוד הקתולית, בתגובה לתקופתו של נפוליאון. החוזה קצר מאוד. בנוסף ל"שמירה על צרפת ואירופה מפני התהפוכות שהומטו עליה על ידי נפוליאון בונפרטה", חותמי החוזה גם התנערו "מהמערכת המהפכנית שנוצרה בצרפת".
החוזה הוצג "מתוך רצון לאחד באמצעות שימור לא-אלים של הסמכות המלכותית, ובאמצעות השבת החוקה וסדר הדברים בצרפת על כנם". החוקה שאליה התייחסו הייתה חוקת צרפת משנת 1791, שנקבעה על ידי השלטון הישן זמן קצר לפני פרוץ המהפכה הצרפתית. הסעיפים שנגעו לפעילות הממשלה בצרפת הפכו במהרה לאות מתה: החוזה סייג את השינויים בסדרי הממשל בהסכמתו של מלך צרפת. חוזה פריז הראשון, שנחתם ב-30 במאי 1814, והכינוס האחרון של קונגרס וינה ב-9 ביוני 1815, אושררו פעם נוספת. הנסיכויות והערים החופשיות שלא היו חתומות על החוזה הוזמנו לקבל את תנאיו, כיוון שהוא היה אמור להפוך לחלק מהחוק הציבורי באירופה, מלבד האימפריה העות'מאנית, שלפיו "יתקיימו יחסים שמהם ניתן יהיה לגזור מערכת של שיווי משקל אמיתי וקבוע באירופה".
הערות שוליים

↑  Article 9; the 1814 treaty had required only that France honor public and private debts incurred by the Napoleonic regime; see André Nicolle, "The Problem of Reparations after the Hundred Days" The Journal of Modern History 25.4 (December 1953:343-354)
↑  Articles 4 and 5.
↑  The army of occupation and the Duke of Wellington's moderating transformation from soldier to statesman are discussed in Thomas Dwight Veve, The Duke of Wellington and the British Army of Occupation in France, 1815-1818 (Westport CT:Greenwood Press) 1992.
↑  A point made by Nicolle 1953:344.
↑  Act of the Congress of Vienna, Article 119.
↑  Turkey had been excluded from the Congress of Vienna by the express wish of Russia (Strupp, Wörterbuch des Völkerrechts, s.v. "Wiener Kongress").
↑  The wording is from the May 20, 1814 treaty, quoted in Hugh McKinnon Wood, "The Treaty of Paris and Turkey's Status in International Law" The American Journal of International Law 37.2 (April 1943:262-274) p 263 and note 6; Wood's main subject is the Treaty of Paris (1856), terminating the Crimean War.
| --- | --- |
בקרת זהויות :  BnF: cb15096898x (data)  HDS: 017227
ניהול תוכן

ניהול תוכן (content management או בקצרה CM) הוא מערכת של תהליכים וטכנולוגיות, בהם משתמשים כדי לקיים מחזור החיים של מידע דיגיטלי. דוגמאות למערכות ניהול תוכן הן מערכת ויקיפדיה, מערכות לניהול תכנים של אתרי אינטרנט, ומערכות טיפול בידיעות עיתונאיות.
מחזור החיים של המידע הדיגיטלי (contents) מורכב משישה שלבים עיקריים:  יצירה, עדכון, פרסום, תרגום, ארכיבאות והפרשת המידע. בשלב הראשון נוצר המידע, ובשלב האחרון מופרש המידע מהמערכת לאחר שהתיישן או שאיננו רלוונטי יותר, מכל שיקול שהוא. את שלבי הביניים חוזרים ומפעילים (בעלי התפקידים) על התוכן על פי הצורך.
מערכות לניהול תוכן

מערכות ניהול תוכן מספקות כלים להפעלת כל אחד מהשלבים אשר עובר פריט תוכן במהלך קיומו הדיגיטלי. ניהול תוכן הוא ביסודו תהליך שיתופי. בדרך כלל נוטלים בו חלק בעלי תפקידים מוגדרים מראש. נפוץ מאוד להגדיר חמישה סוגי תפקידים כאלו, כאשר כל אחד מהמשתמשים במערכת ניהול התוכן מסווג לפחות לאחד מהתפקידים:
יוצר/כתב (author/creator) - אחראי ליצירת תוכן חדש ועריכתו, או כל אדם בעל הרשאה לייצר תוכן חדש.
עורך (editor) - אחראי לטיוב (שיפור ובדיקה) של התכנים שנוצרו במערכת, ולעיתים גם על התאמת סגנון הגשתם.
מפרסם (publisher) - אחראי לאישור או שחרור התכנים לשימוש שאר המשתמשים לאחר עריכתם.
מנהל המערכת (administrator) - אחראי לפעילותה התקינה של המערכת, ומטפל בתפעול ובתחזוק השוטף שלה. מנהל המערכת איננו מנהל בדרך כלל את התכנים עצמם, אלא רק את המערכות הטכנולוגיות וההגדרות התומכות בהם.
צרכן המידע (consumer) - המשתמש הסופי אשר קורא או צופה בתכנים הדיגיטליים שמגישה מערכת ניהול התוכן, לאחר שהללו פורסמו.
מחזור החיים למידע (ILM) > יצירה

פריט תוכן עשוי לעבור גלגולים רבים במהלך חייו הדיגיטליים, אולם רק שלב אחד חייב לעבור כל פריט: שלב היצירה. בשלב היצירה, מידע חדש מתקבל במערכת על ידי אדם או על ידי תהליך אוטומטי כלשהו. לדוגמה, כתב מזין ידיעה עיתונאית למערכת העיתון, או פקיד סורק מסמך אל תוך מערכת ניהול המסמכים הארגונית.
מחזור החיים למידע (ILM) > עריכה ופרסום

כל עוד הפריט רלוונטי לצרכני המידע, המידע עשוי להתעדכן על ידי עורכי תוכן ולהתפרסם על ידי בעלי התפקידים המורשים לאשר אותו לפרסום.  בדוגמת העיתון, כתבים יכולים לעדכן ידיעה או סיפור מתפתח, ועורכים ומגיהים עוברים על הידיעה טרם פרסומה, כאשר העורך מאשר אותה סופית לפרסום. לעיתים משתתפים אנשים נוספים: גרפיקאים מוסיפים תמונה או איור, וכתבים אחרים מוסיפים פרטים נוספים.
מחזור החיים למידע (ILM) > תרגום

לעיתים פריט תוכן מתאים לקבוצה מסוימת אך דורש תרגום על מנת שקבוצת צרכנים שונה תפיק ממנו תועלת.  השימוש המיידי לתרגומים הוא פשוטו כמשמעו - תרגום תוכן משפה אחת למשנייה. בנוסף, תרגום פירושו גם ביצוע המרות. למשל, מערכות ניהול תוכן מסוימות מסוגלות להמיר סרטי וידאו (תוכן מקורי) ולייצר סדרת תמונות (תוכן מתורגם).
מחזור החיים למידע (ILM) > ארכיון

מערכות ניהול תוכן מתקדמות מאפשרות ניהול גרסאות (version control): האפשרות לראות את כל גרסאותיו של פריט תוכן אחד, או קבוצת פריטי תוכן. תכונה זו לעיתים משולבת עם "ארכיון", בו ניתן לצפות בגרסאות הקודמות.
בהיעדר תקן אחיד לארכיון, כל יצרן מגדיר את שיטת הארכוב בעצמו: לעיתים אוגרת בו המערכת את כל הגרסאות הקודמות של כל הפריטים, לעיתים רק פריטים אשר סומנו במיוחד על ידי עורכים ומפרסמים (או מנהלי מערכת), ולעיתים ישנן מערכות ארכיון אשר מוחקות פריטים שהופרשו מהמערכת.
מחזור החיים למידע (ILM) > הפרשה

תוכן שאין בו צורך עובר תהליך של הפרשתו מהמערכת.  מערכות מתקדמות בדרך כלל ישמרו, למעשה, את פריט התוכן (בהתאם לחוקים ותקנות רלוונטיים בחלק מהמדינות, דבר זה הכרחי ונדרש), אך יסמנו אותו כפריט מופרש.  תוכן שהופרש מהמערכת לא יוצג בעתיד לצרכנים ולא יופיע, למשל, בתוצאות חיפוש בתוכה.
סוגי מערכות קשורות לניהול תוכן

מערכות ניהול אתרי אינטרנט
מערכות לניהול תכנים לעיתונות
מערכות ניתוב תכנים למנויים
מערכות ניהול מסמכים
מערכות workflow
GJ 1061

| --- | --- |
   
 מיקומו של GJ 1061 בקבוצת שעון מטוטלת (לא מופיע במפה)
 נתוני תצפית
 קבוצת כוכבים:  שעון מטוטלת
 שמות נוספים:  LHS 1565, LFT 295
 סוג:  ננס אדום
 בהירות נראית:  13.09
 סיווג ספקטרלי:  M5.5 V
 עלייה ישרה:  03ʰ 35ᵐ 59.7ˢ מילי-שניות קשת בשנה
 נטייה:  ‏45.3″ ‏30′ ‏44°‏- מילי-שניות קשת בשנה
 מאפיינים פיזיים
 בהירות מוחלטת:  15.26
 מרחק:  11.99  שנות אור 3.68  פארסק
 רדיוס:  0.18 רדיוסי שמש
 מסה:  0.11 מסות שמש
 עוצמת הארה:  פי 0.000067 מהשמש
 טמפרטורה:  2,882 K
 מהירות סיבוב:  5> ק"מ/שנייה
 מהירות רדיאלית:  −20.0 קילומטר לשנייה
 תנועה עצמית:  831 מילי-שניות קשת בשנה
 היסט:  272.1615±0.0316 אלפיות של שניות קשת
 מתכתיות:  −0.08 
 
GJ 1061 (נקרא גם LHS 1565 או LFT 295) הוא ננס אדום הנמצא במרחק של כ-12 שנות אור ממערכת השמש בקבוצת הכוכבים שעון מטוטלת. זהו אחד הכוכבים הקרובים לכדור הארץ אך כמו כל שאר הננסים האדומים, גם את GJ 1061 לא ניתן לראות ללא ציוד עזר, שכן בהירות נראיתו היא מדרגה 13, נמוכה בהרבה מסף הראייה האנושי. ניתן לראותו רק באמצעות טלסקופ, כ-7.25 מעלות ממערב-דרום-מערב לכוכב α בשעון מטוטלת.
היסטוריה

הכוכב מוזכר לראשונה בקטלוג של כוכבים עם תנועה עצמית גבוהה שפרסם האסטרונום ההולנדי וילם יקוב לויטן בשנת 1942 תחת הציון L 372-58. בגרסאות מאוחרות יותר של קטלוג הכוכבים בעלי תנועה עצמית של מעל חצי שניית קשת בשנה קיבל הכוכב גם את הציונים LFT 295‏ (1955) ו-LHS 1565 ‏(1976). בשנת 1979 הוא הוכנס לקטלוג גליזה - יארייס אף על פי שמרחקו לא היה ידוע בוודאות. בשנת 1997 על ידי צוות בראשות טוד הנרי נמדד המרחק אליו והתברר שהוא כ-12 שנות אור, מה שהפך אותו לכוכב ה-20 הכי קרוב למערכת השמש (לא כולל ננסים חומים שאינם חלק ממערכת הכוללת כוכבים המתיכים מימן).
מאפיינים

GJ 1061 הוא ננס אדום מסוג ספקטרלי M5.5 V. רדיוסו מוערך ב-0.18 רדיוס שמש, מסתו מוערכת במעט יותר מעשירית מסת שמש ועוצמת הארתו היא כ-67 מיליוניות מעוצמת ההארה של השמש באור נראה, אך בגלל טמפרטורת פניו הנמוכה, כ-2,800 קלווין, רוב קרינתו היא בתחום התת-אדום. תצפיות לאורך זמן מראות ש-GJ 1061 הוא כוכב יציב יחסית עם פעילות נמוכה בכרומוספירה שלו, עובדה שתואמת את מהירות הסיבוב הנמוכה שלו שמוערכת בפחות מ-5 קילומטר לשנייה. המרחק שבו כוכב לכת המקיף את GJ 1061 יכול להכיל מים נוזליים הוא בין 0.031 ל-0.066 יחידה אסטרונומית, אבל לא ידוע על כוכבי לכת כלשהם המקיפים את GJ 1061. לכוכב תנועה עצמית של 0.83 שניות קשת בשנה.
סביבה

הכוכב הקרוב ביותר ל-GJ 1061 הוא הננס האדום כוכב קפטיין שנמצא במרחק של כ-3.7 שנות אור ממנו אך למרות הקרבה הוא עמום מכדי שעין אנושית תוכל להבחין בו ממרחק זה. במרחק של כ-7 שנות אור נמצא ε בארידנוס שממרחק זה יראה עם בהירות מדרגה 2.8, בהיר בהרבה מכפי שהוא נראה מכדור הארץ ובמרחק דומה נמצא הכוכב הכפול גליזה 65, אך בשל עמימותו לא ניתן יהיה לצפות בו ללא ציוד עזר. במרחק של כ-7.6 שנות אור מ-GJ 1061 נמצא τ בלווייתן שממרחק זה יהיה קל לצפייה עם בהירות מדרגה 2.5 לעומת 3.5 כפי שהוא נראה מכדור הארץ. הכוכב הבהיר ביותר בשמים של GJ 1061 יהיה סיריוס שממרחק של פחות מ-9 שנות אור יהיה עם דרגת בהירות דומה לזו שנראית מכדור הארץ, 1.4-. השמש תראה משם ככוכב חסר יחוד עם דרגת בהירות 2.66.
הערות שוליים

1 2 3  Thomas Wm Hamilton: Our Neighbor Stars: Including Brown Dwarfs, p. 25
1 2  J. R. Cantrell, T. J. Henry & R. J. White: The Solar Neighborhood XXIX: The Habitable Real Estate of Our Nearest Stellar Neighbors, The Astronomical Journal, Vol. 146, Iss. 4, article id. 99, p. 12 (2013)
↑  Research Consortium On Nearby Stars: The one hundred nearest Star Systems
↑  V. Neves, X. Bonfils, N. C. Santos, X. Delfosse, T. Forveille, F. Allard & S. Udry: Metallicity of M dwarfs. IV. A high-precision [Fe/H and Teff technique from high-resolution optical spectra for M dwarfs], Astronomy & Astrophysics, Volume 568, id. A121, p. 19 (2014)
1 2  J. R. Barnes, J. S. Jenkins, H. R. A. Jones, S. V. Jeffers, P. Rojo, P. Arriagada, A. Jordán, D. Minniti, M. Tuomi, D. Pinfield & G. Anglada-Escudé: Precision radial velocities of 15 M5 - M9 dwarfs, Monthly Notices of the Royal Astronomical Society, Volume 439, Issue 3, p. 11 (2014)
1 2  VizieR: LHS 1565, LHS Catalogue, 2nd Edition (Luyten 1979)
↑  SIMBAD: GJ 1061
↑  W. Gliese & H. Jahreiß: Nearby Star Data Published 1969-1978, Astronomy and Astrophysics, Suppl. Ser. 38, p. 435 (1979)
↑  T. J. Henry, P. A. Ianna, J. Davy Kirkpatrick & H. Jahreiss: The solar neighborhood IV: discovery of the twentieth nearest star, Astronomical Journal 114, p. 388 (1997)
↑  J. L. Bartlett, P. A. Ianna, M. C. Begam: A Search for Astrometric Companions to Stars in the Southern Hemisphere, Publications of the Astronomical Society of Pacific, Vol. 121, Iss. 878, p. 365 (2009)
אוסטין אג'ידה

אוגוסטין (אוסטין) אמאמצ'וקוו אג'ידה (באנגלית: Augustine Amamchukwu Ejide; נולד ב-8 באפריל 1984) הוא כדורגלן ניגרי המשחק בעמדת השוער.
קריירה

אג'ידה התחיל את הקריירה שלו בגאבורס אינטרנסיונל, וכבר בגיל 15 עלה לקבוצה הבוגרת. בשנת 2002 עבר לאטואל דו סאהל מתוניסיה. בשנת 2006 עבר לבסטיה מצרפת במדיה שיחק שלוש עונות.
ב-17 בדצמבר 2009 הגיע לישראל וחתם בהפועל פתח תקווה. אחרי שירד עם הקבוצה לליגה הלאומית בתום עונת 2011/2012, חתם בהפועל באר שבע. בעונת 2013/2014 סיים עם הקבוצה במקום השני בליגת העל, ובעונת 2014/2015 סיים עמה במקום השלישי והגיע עמה לגמר גביע המדינה, בו ספג שישה שערים בתבוסתה של קבוצתו 2–6 למכבי תל אביב. לאחר שלוש שנים בקבוצה, שוחרר אג'ידה מהפועל באר שבע.
ב-25 במאי 2017, לאחר שלא שיחק במשך שנתיים, חתם אג'ידה בהפועל חדרה, העולה החדשה לליגה הלאומית. בשל בעיית ויזה שמנעה את כניסתו לישראל, שוחרר מהקבוצה בטרם פתיחת העונה אך הצטרף בחזרה לסגל לאחר שהוסדרה האשרה בחודש נובמבר. אג'ידה הפך לשוער הראשון של הקבוצה, פתח ב-28 משחקי ליגה וסייע לקבוצה להשלים עליית ליגה שנייה ברציפות ולחזור לליגת העל לאחר 39 שנים.
ב-26 ביוני 2019 האריך את חוזהו בקבוצה לעונה נוספת.
ב-31 ביולי 2020 חתם בשורות היורדת הטרייה לליגה הלאומית סקציה נס ציונה.
קריירה > קריירה בינלאומית

בשנת 2001 זומן אג'ידה לראשונה לסגל נבחרת ניגריה, אך הופעת הבכורה שלו הייתה רק ב-23 בינואר 2006 בניצחון 1–0 נגד גאנה. אג'ידה השתתף עם הנבחרת במונדיאל 2002, גביע אפריקה לאומות 2004, גביע אפריקה לאומות 2006, גביע אפריקה לאומות 2008, גביע אפריקה לאומות 2010, מונדיאל 2010, וזכה עם הנבחרת בגביע אפריקה לאומות 2013 ובגביע הקונפדרציות 2013.
חיל האוויר השלישי של ארצות הברית

| --- | --- |

 פרטים
 מדינה:  ארצות הברית
 שיוך:  חיל האוויר של ארצות הברית פיקוד אירופה של ארצות הברית פיקוד אפריקה של ארצות הברית
 סוג:  חיל אוויר
 בסיס האם:  רמשטיין, גרמניה
 אירועים ותאריכים
 תקופת הפעילות:  18 בדצמבר 1940 כמחוז האוויר דרום-מזרח 1 במאי 1951 כחיל האוויר השלישי – הווה
 פיקוד
 יחידת אם:  כוחות האוויר של ארצות הברית באירופה ובאפריקה
 דרגת המפקד:  מייג'ור גנרל
 מפקד נוכחי:  פול מוגה
חיל האוויר השלישי של ארצות הברית (באנגלית: Third Air Force) הוא כוח אווירי המשתייך לכוחות האוויר של ארצות הברית באירופה ובאפריקה. משימתו של חיל האוויר השלישי היא הכנת הכוח האווירי וניהול מבצעים בזירת אירופה, אפריקה והמזרח התיכון, 
במסגרת פיקוד אירופה ופיקוד אפריקה.
מפקדתו ממוקמת בבסיס רמשטיין שבגרמניה והוא פרוס גם בבסיסים נוספים באנגליה, איטליה, טורקיה, ספרד, הונגריה, האיים האזוריים, הולנד, נורווגיה, ג'יבוטי ועוד.
היסטוריה

ב-19 באוקטובר 1940 הוקם מחוז האוויר דרום-מזרח ארצות הברית במסגרת הגיס האווירי של צבא ארצות הברית והופעל ב-18 בדצמבר 1940. ב-9 באפריל 1941 קיבל את השם חיל האוויר השלישי. משימת החיל הייתה הגנה על אזור החוף. עם כניסת ארצות הברית למלחמת העולם השנייה קיבל החיל גם משימה לאמן צוותי אוויר ובמהלכה אימן 18,894 קצינים ו-168,733 חיילים. כמו כן השתתף החיל בפעילות לוחמה נגד צוללות. ב-1 בנובמבר 1946 פורק החיל.
ב-1 במאי 1951 הופעל החיל מחדש והחליף את דיוויזיית האוויר השלישית שפעלה בבריטניה. ב-1961 הועברו יחידות החיל לחיל האוויר ה-17 וחיל האוויר השלישי נותר כגוף מנהלתי לתמיכה בבסיסי האוויר בבריטניה. ב-1963 הוחזרו לשליטת החיל היחידות המבצעיות בבריטניה. באפריל 1986 השתתף החיל ב"מבצע קניון אל דוראדו", מבצע תקיפה אווירית בלוב. סיום המלחמה הקרה הוביל לצמצום בסדר הכוחות של החיל.
ב-1996 הוחלט על סגירת חיל האוויר ה-17 והעברת יחידותיו לחיל האוויר השלישי, כמו כן הוחלט שהחיל יתמקד בפעילות מבצעית בסדר גודל מצומצם עם דגש על אזור אפריקה. החיל השתתף בשנות התשעים במספר מבצעי סיוע הומניטרי, התערבות צבאית וליווי ביקורו של הנשיא ביל קלינטון באפריקה. ב-1999 השתתף החיל במבצע לסיוע לפליטים באלבניה ממלחמת קוסובו וכן תמך במאמצי נאט"ו נגד יוגוסלביה. בנובמבר 2005 הושבת החיל.
ב-1 בדצמבר 2006 הופעל החיל מחדש, הפעם בבסיס רמשטיין בגרמניה, על מנת לתמוך בפעילות פיקוד אירופה של ארצות הברית.
ארגון ויחידות

חיל האוויר השלישי כולל עשר כנפות, שני להקים ומרכז מבצעים. בחיל משרתים למעלה מ-33,000 איש.
כנף הקרב 31 - ממוקמת בבסיס נאט"ו באביאנו באיטליה, מפעילה שתי טייסות מטוסי קרב F-16C/D פייטינג פלקון
כנף בסיס האוויר 39 - ממוקמת בבסיס חיל האוויר אינג'ירליק, משימתה לתמוך ולהגן על נכסי ואנשי ארצות הברית ונאט"ו במרחב טורקיה.
כנף הקרב 48 - ממוקמת בבסיס חיל האוויר המלכותי לייקהית' באנגליה, מפעילה טייסות מטוסי קרב F-15C/D איגל, ו-F-15E סטרייק איגל וטייסות מסוקי חילוץ HH-60.
כנף הקרב 52 - ממוקמת בבסיס האוויר ספנגדהלם שבגרמניה, מפעילה טייסת מטוסי קרב F-16C
כנף התובלה האווירית 86 - מפקדתה בבסיס רמשטיין שבגרמניה, מפעילה טייסת מטוסי תובלה לוקהיד מרטין C-130J סופר הרקולס, טייסת מטוסי מנהלים, טייסת מטוסי גאלפסטרים 5 בבלגיה, טייסת מטוסי מנהלים בנמל התעופה שטוטגרט שבגרמניה, טייסת בסיס חיל אוויר בספרד, ובסיס באיים האזוריים
כנף התדלוק האווירי 100 - ממוקמת בבסיס חיל האוויר המלכותי מידנהול באנגליה, מפעילה טייסת מטוסי תדלוק אווירי בואינג KC-135
כנף המשלוח האווירי 435
כנף המבצעים הקרקעיים 435 - ממוקמת בבסיס רמשטיין שבגרמניה
כנף התמיכה הקרבית 501 - מפקדתה ממוקמת בבסיס חיל האוויר המלכותי אלקונברי שבאנגליה, מפעילה מערכות שליטה ובקרה אוויריות, וכוללת גם יחידת שליטה בנורווגיה
מרכז המבצעים האוויריים והחלל 603 - מפקדתה ממוקמת בבסיס רמשטיין שבגרמניה, מספקת מערכות שליטה ובקרה אוויריות, סייבר וחלל לתמיכת כוחות פיקוד אירופה ופיקוד אפריקה
כנף התובלה האווירית הכבדה, הונגריה - ממוקמת בבסיס פאפה בהונגריה ומפעילה מטוסי בואינג C-17 גלובמאסטר III כחלק מיכולות התובלה האוויריות המשותפות של 10 מדינות נאט"ו ושתי שותפות לשלום
להק המשלוח האווירי 449 - ממוקם בג'יבוטי וכולל מטוסי לוקהיד C-130 הרקולס
הובהאנס המבארדזומיאן

הובהאנס המבארדזומיאן (בארמנית: Հովհաննես Համբարձումյան; נולד ב-4 באוקטובר 1990) הוא כדורגלן ארמני המשחק בעמדת המגן הימני בנואה.
קריירת מועדונים

המבארדזומיאן התחיל את הקריירה שלו בקבוצת הכדורגל של בננטס ירוואן. ב-23 באוגוסט 2014 ערך הופעת הבכורה שלו בקבוצה הבוגרת המשחק הליגה נגד אררט ירוואן בו הפסידה בננטס 1-0.
ב-18 ביוני 2014 חתם לשנתיים בווארדאר סקופיה מליגת העל המקדונית. בתום עונתו הראשונה במועדון נבחר לכדורגלן העונה בליגה.
בקיץ 2018 חתם באנוסיס נאון פאראלימני מליגת העל הקפריסאית. כעבור שנתיים חתם באנורתוסיס פמגוסטה בה שיחק שלוש שנים וזכה עמה בגביע.
באוגוסט 2023 חזר לארמניה וחתם בנואה. היה שותף לעליה של המועדון לשלב הבתים של הקונפרנס ליג בעונת 2024/2025.
קריירה בינלאומית

בצעירותו, שיחק בנבחרות הצעירות של ארמניה. ב-11 באוגוסט 2010 ערך את הופעת הבכורה שלו בנבחרת הבוגרת בהפסד 3-1 לאיראן. ב-1 ביוני 2016 הבקיע את שער הבכורה שלו בנבחרת בניצחון 0-4 נגד אל סלוודור.
תארים

ליגת העל הארמנית: 2013/2014
ליגת העל המקדונית: 2014/2015, 2015/2016, 2016/2017
הסופר קאפ המקדוני: 2015
הגביע הקפריסאי: 2020/2021
כדורלגן העונה בליגת העל המקדונית: 2014/2015
דויד האנצקו

דויד הַאנְצְקוֹ (בסלובקית: Dávid Hancko; נולד ב-13 בדצמבר 1997) הוא כדורגלן סלובקי המשחק בעמדת הבלם בקבוצת פיינורד מהליגה ההולנדית ובנבחרת סלובקיה.